stanford-oval/wikipedia huggingface dataset:
Simo Kähäri

Simo Kähäri (22. syyskuuta 1909 Lempaala – 2. joulukuuta 1994 Kuopio) oli suomalainen yritysjohtaja, joka sai teollisuusneuvoksen arvonimen.
Kähärin vanhemmat olivat maanviljelijä Matti Kähäri ja Maria Paukku ja puoliso 1939–1962 Impi Matilda Leskinen. Kähäri kävi viisi luokkaa keskikoulua Käkisalmen yhteiskoulussa 1922–1927 ja meni sitten Viipurin sahateollisuuskouluun. Tohmajärvellä Kähäri työskenteli sahan hoitajana ja teknillisenä johtajana 1933–1950, kunnes oli mukana perustamassa  Soinlahti-yhtiötä Iisalmen maalaiskunnan Soinlahteen. Yhtiölle, jonka toimitusjohtajaksi Kähäri tuli, rakennettiin sekä saha että tiilitehdas. Jälkimmäisestä tuli Ylä-Savon suurin ja edellinen harjoitti kotimaan kaupan lisäksi vientiä. Kymi Kymmene osti koko Soinlahti-yhtiön osakekannan 1974, Kähäri jäi eläkkeelle tomitusjohtajan tehtävästä seuraavana vuonna. Hänellä oli useita alueellisia luottamustoimia sekä Tohmajärvellä että Iisalmessa ollessaan, samoin kuin edustamillaan toimialoilla. Molemmissa sodissa rintamaupseerina toiminut Kähäri osallistui myös reserviläistoimintaan. Teollisuusneuvoksen arvon hän sai vuonna 1969.
Silas Kiplagat

| Mitalit | Mitalit | Mitalit |  |
| --- | --- | --- | --- |
|  Silas Kiplagat sisäratojen MM-kilpailuissa vuonna 2012. |  Silas Kiplagat sisäratojen MM-kilpailuissa vuonna 2012. |  Silas Kiplagat sisäratojen MM-kilpailuissa vuonna 2012. |  |
Maa:   Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | 1 500 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | New Delhi 2010 | 1 500 m |  |
Silas Kiplagat (s. 20. elokuuta 1989 Sibohin kylä, Marakwet, Rift Valley) on kenialainen keskimatkojen juoksija.
Kiplagat valmistui Chebaran high schoolista 2007. Hän ei high schoolin aikana harrastanut lainkaan juoksua, vaan jalkapalloa, ja aloitti totisen juoksuharjoittelun ystävänsä ja naapurinsa Sammy Kitwaran vaikutuksesta 2008. Kiplagat muutti Kitwaran luo Eldoretiin. Hän aikoi Kitwaran tavoin keskittyä 10 000 metrille ja puolimaratonille, mutta heidän valmentajansa Moses Kiptanui ehdotti Kiplagatille, että tämä siirtyisi 1 500 metrille, jossa voisi hyödyntää nopeuttaan. Kaksi kuukautta myöhemmin, huhtikuussa 2009, hän juoksi ensimmäisessä 1 500 metrin kilpailussaan Kakamegassa ajan 3.39,1.
Kiplagat voitti ensimmäisen ulkomailla juoksemansa 1 500 metrin kilpailun, Monacon Timanttiliigan kilpailun heinäkuussa 2010, maailman kaikkien aikojen kymmenenneksi parhaalla ajalla 3.29,27. Runsas viikko myöhemmin hän sijoittui Afrikan-mestaruuskilpailuissa neljänneksi. New Delhin Kansainyhteisön kisoissa Kiplagat voitti kultaa ajalla 3.41,78. Hän voitti myös 1 500 metrin Kenian-mestaruuden 2011. Daegun MM-kilpailuissa Kiplagat sai hopeaa ajalla 3.35,92. Istanbulin sisäratojen MM-kilpailuissa 2012 hän sijoittui kuudenneksi ajalla 3.47,42. Hän voitti seuraavana kesänä Kenian olympiakarsinnan ja sijoittui Lontoon olympialaisissa seitsemänneksi.
Kiplagat sijoittui Moskovan MM-kilpailuissa 2013 1 500 metrillä kuudenneksi. Sopotin MM-hallikilpailuissa 2014 hän karsiutui saman matkan alkuerissä.
Pekingin maailmanmestaruuskilpailuissa 2015 hän sijoittui viidenneksi.
Henkilökohtaiset ennätykset > Ulkoradat

| Matka | Aika | Paikka | Vuosi |
| --- | --- | --- | --- |
| 800 m | 1.44,8 | Nairobi | 4. toukokuuta 2012 |
| 1 500 m | 3.27,64 | Monaco | 18. heinäkuuta 2014 |
| Maili | 3.47,88 | Eugene | 31. toukokuuta 2014 |
| 3 000 m | 7.39,94 | Milano | 9. syyskuuta 2010 |
| 10 km | 28.00 | Tilburg | 6. syyskuuta 2009 |
Henkilökohtaiset ennätykset > Sisäradat

| Matka | Aika | Paikka | Vuosi |
| --- | --- | --- | --- |
| 1 500 m | 3.35,26 | Liévin | 14. helmikuuta 2012 |
| Maili | 3.52,63 | Fayetteville | 11. helmikuuta 2012 |
| 3 000 m | 7.41,02 | Boston | 4. helmikuuta 2012 |
Skyr

Vaniljalla maustettua skyriä
Skyr
Skyr on islantilainen rahkaa muistuttava hapanmaitotuote, joka on koostumukseltaan sakeampaa kuin jogurtti. Skyriä on valmistettu muissakin Pohjoismaissa, mutta nykyään se tunnetaan nimenomaan islantilaisen keittiön erikoisuutena.
Skyr valmistetaan pastöroimalla maitoa ja erottamalla siitä hera. Sen jälkeen maito hapatetaan ja siitä poistetaan neste. Hapatteena käytetään toisenlaista maitohappobakteerikantaa kuin rahkan valmistuksessa, ja siksi skyr on maultaan pehmeämpää kuin rahka.
Perinteisesti valmistettua skyriä ei mausteta. Skyriä myydään kuitenkin myös esimerkiksi marjoilla tai hedelmillä valmiiksi maustettuna. Myös skyr-pohjaiset smoothiet ovat kasvattaneet suosiotaan. Skyrissä on korkea proteiinipitoisuus ja matala rasvapitoisuus: skyr sisältää noin 12 % proteiinia, 3 % hiilihydraatteja ja 0,5 % rasvaa.
Aiheesta muualla

Kuvia tai muita tiedostoja aiheesta Skyr Wikimedia Commonsissa
Lindsay Pulsipher

| Lindsay Pulsipher |
| --- | --- |

Henkilötiedot
Syntynyt: 6. toukokuuta 1982 (ikä 42) Salt Lake City, Utah, Yhdysvallat
Ammatti:  näyttelijä
Näyttelijä
Aktiivisena:  2001–
Merkittävät roolit:  Rose Lawrence   (The Beast)   Crystal Norris   (True Blood)
Aiheesta muualla
IMDb 
AllMovie
Lindsay Pulsipher (s. 6. toukokuuta 1982 Salt Lake City, Utah, Yhdysvallat) on yhdysvaltalainen näyttelijä.
Nuoruus

Lindsay Pulsipher kasvoi Salt Lake Cityssä Utahissa. Hänellä on viisi sisarusta. Hänet kasvatettiin mormoniksi, mutta hän lakkasi käymästä kirkossa nuorena eikä pidä enää itseään mormonina. Pulsipher harrasti nuorena lumilautailua, maalausta ja musiikkia. Hän sai idean tulla näyttelijäksi äidiltään, joka on teatterinäyttelijä.
Ura

Pulsipherilla oli vuosina 2000 - 2003 useampi pieni rooli sarjassa Enkelin kosketus, jota kuvattiin hänen kotikaupungissaan Salt Lake Cityssä. Vuonna 2003 hän esiintyi elokuvassa Summer Solstice. Tämän jälkeen hän muutti luomaan näyttelijänuraa Los Angelesiin. Pulsipherilla oli pieniä rooleja useissa televisiosarjoissa kunnes hän sai vakituisen roolin Patrick Swayzen vastanäyttelijänä sarjasta The Beast vuonna 2009. Seuraavana vuonna hän alkoi näytellä sarjassa True Blood.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2002 | Jumping for Joy | Bobbie Dean |  |
| 2003 | Summer Solstice | Micki |  |
| 2005 | Piledriver | Michelle | lyhytelokuva |
| 2006 | June and July | Nora |  |
| 2006 | Little Farm | Lisa | lyhytelokuva |
| 2008 | The Rambler |  | lyhytelokuva |
| 2009 | The Snake Mountain Colada | Äiti Aavikko | lyhytelokuva |
| 2010 | Do Not Disturb | Brenda |  |
| 2011 | The Oregonian | oregonilainen |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 2001 | Cover Me: Based on the True Life of an FBI Family | Alison Denny | 1 jakso |
| 2000–2003 | Enkelin kosketus | eri rooleja | 4 jaksoa |
| 2005 | House | joukkuetoveri | 1 jakso |
| 2006 | Masters of Horror | Tara | 1 jakso |
| 2007 | CSI: New York | Cheryl Miller / Venus | 1 jakso |
| 2008 | Yhdestoista tunti | Kelly Frost | 1 jakso |
| 2009 | The Beast | Rose Lawrence | 13 jaksoa |
| 2009 | NCIS Rikostutkijat | Tina Ellis | 1 jakso |
| 2010 | FlashForward | teini-ikäinen Charlie Benford | 1 jakso |
| 2010 | CSI | Sally | 1 jakso |
| 2010 | Chase | Melanie Robbins | 1 jakso |
| 2010– | True Blood | Crystal Norris | 14 jaksoa |
| 2011 | CSI: Miami | Tara Werner | 1 jakso |
Aiheesta muualla

Lindsay Pulsipher Internet Movie Databasessa. (englanniksi)
Lindsay Pulsipher Allmoviessa (englanniksi)
Lindsay Pulsipher TV.com-sivustolla (Arkistoitu – Internet Archive)
Silva Lillrank

Silva Ilona Lillrank (s. 1973 Espoo) on suomalainen ääninäyttelijä ja laulaja, joka on ääninäytellyt ohjelmissa Kaapo, Maalaishiiri ja kaupunkihiiri, Maikki ja pelottava Pontso ja Barbapapa. Hän kuului Fork-yhtyeen alkuperäiseen kokoonpanoon, jossa hänen taiteilijanimensä oli Ms. Diamond Evergreen.
Silva Lillrankin serkku on Fröbelin Palikoiden muusikko ja näyttelijä Mats Lillrank.[lähde? ]
Lillrank oli mukana FST:n kulttisarjassa "16" vuonna 1993 ja lauloi klassikkobiisin "Håll i dej".
Sierra Leonen kansanpuolue

| Sierra Leonen kansanpuolue> Sierra Leone People’s Party |
| --- | --- |
  
  
  
Perustettu:  1951
Johto:   Julius Maada Bio 
Ideologia:  sosiaalidemokratia
Osoite:  15 Wallace Johnson Street Freetown, Sierra Leone
Värit:       vihreä
Parlamentti:  46 / 132
Infobox OKVirheellinen NIMI-arvo: 
Sierra Leonen kansanpuolue (engl. Sierra Leone People’s Party, SLPP) on toinen Sierra Leonen kahdesta suurimmasta puolueesta, toisen ollessa All People’s Congress (APC). Puolue on sosiaalidemokraattinen puolue.
Lentopallon miesten Euroopan-mestaruuskilpailut 2019

Lentopallon miesten Euroopan-mestaruuskilpailut 2019 pelattiin Ranskassa, Alankomaissa, Belgiassa ja Sloveniassa 12.–29. syyskuuta. Mukana oli 24 joukkuetta. Loppu- ja pronssiottelu pelattiin Pariisissa, Ranskassa. Mestaruuden voitti Serbia. Turnauksen arvokkaimmaksi pelaajaksi valittiin Serbian Uroš Kovačević.
Alkulohkot > Lohko A (pelattiin Ranskassa)

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Ranska | 5 | 0 | 15 | 15 | 1 | 15,000 | 398 | 303 | 1,314 |
| 2 |  Italia | 4 | 1 | 12 | 13 | 6 | 2,167 | 452 | 389 | 1,162 |
| 3 |  Bulgaria | 3 | 2 | 9 | 10 | 7 | 1,429 | 396 | 394 | 1,005 |
| 4 |  Kreikka | 1 | 4 | 3 | 5 | 13 | 0,385 | 386 | 432 | 0,894 |
| 5 |  Portugali | 1 | 4 | 3 | 5 | 13 | 0,385 | 386 | 433 | 0,891 |
| 6 |  Romania | 1 | 4 | 3 | 5 | 13 | 0,385 | 372 | 439 | 0,847 |
Alkulohkot > Lohko B (pelattiin Belgiassa)

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Serbia | 5 | 0 | 15 | 15 | 1 | 15,000 | 396 | 313 | 1,265 |
| 2 |  Belgia | 4 | 1 | 11 | 12 | 5 | 2,400 | 386 | 345 | 1,119 |
| 3 |  Saksa | 2 | 3 | 7 | 9 | 9 | 1,000 | 397 | 394 | 1,008 |
| 4 |  Espanja | 2 | 3 | 6 | 9 | 12 | 0,750 | 454 | 471 | 0,964 |
| 5 |  Slovakia | 2 | 3 | 5 | 6 | 12 | 0,500 | 386 | 423 | 0,913 |
| 6 |  Itävalta | 0 | 5 | 1 | 3 | 15 | 0,200 | 360 | 433 | 0,831 |
Alkulohkot > Lohko C (pelattiin Sloveniassa)

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Venäjä | 5 | 0 | 15 | 15 | 2 | 7,500 | 427 | 329 | 1,298 |
| 2 |  Slovenia | 3 | 2 | 9 | 10 | 7 | 1,429 | 419 | 376 | 1,114 |
| 3 |  Turkki | 2 | 3 | 7 | 9 | 10 | 0,900 | 413 | 421 | 0,981 |
| 4 |  Suomi | 2 | 3 | 6 | 9 | 12 | 0,750 | 455 | 472 | 0,964 |
| 5 |  Pohjois-Makedonia | 2 | 3 | 6 | 7 | 11 | 0,636 | 409 | 445 | 0,919 |
| 6 |  Valko-Venäjä | 1 | 4 | 2 | 6 | 14 | 0,429 | 404 | 484 | 0,835 |
Alkulohkot > Lohko D (pelattiin Alankomaissa)

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Puola | 5 | 0 | 15 | 15 | 1 | 15,000 | 400 | 283 | 1,413 |
| 2 |  Alankomaat | 3 | 2 | 10 | 11 | 7 | 1,571 | 412 | 383 | 1,076 |
| 3 |  Ukraina | 3 | 2 | 9 | 9 | 8 | 1,125 | 385 | 367 | 1,049 |
| 4 |  Tšekki | 2 | 3 | 6 | 9 | 11 | 0,818 | 433 | 447 | 0,969 |
| 5 |  Montenegro | 2 | 3 | 5 | 7 | 11 | 0,636 | 348 | 426 | 0,817 |
| 6 |  Viro | 0 | 5 | 0 | 2 | 15 | 0,133 | 367 | 439 | 0,836 |
Pudotuspelit

| Neljännesvälierät  | Neljännesvälierät  | Neljännesvälierät  | Neljännesvälierät  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 21. syyskuuta | Alankomaat  | 1–3 |  Saksa | 17–25 | 22–25 | 32–30 | 23–25 |  |
| 21. syyskuuta | Venäjä  | 3–0 |  Kreikka | 25–16 | 25–15 | 25–16 |  |  |
| 21. syyskuuta | Serbia  | 3–0 |  Tšekki | 31–29 | 25–21 | 25–18 |  |  |
| 21. syyskuuta | Ranska  | 3–0 |  Suomi | 25–16 | 25–23 | 25–21 |  |  |
| 21. syyskuuta | Puola  | 3–0 |  Espanja | 25–18 | 25–13 | 25–16 |  |  |
| 21. syyskuuta | Belgia  | 2–3 |  Ukraina | 22–25 | 25–21 | 25–14 | 18–25 | 10–15 |
| 21. syyskuuta | Slovenia  | 3–1 |  Bulgaria | 25–27 | 25–17 | 25–16 | 25–17 |  |
| 22. syyskuuta | Italia  | 3–0 |  Turkki | 25–22 | 25–18 | 25–21 |  |  |
| Puolivälierät  | Puolivälierät  | Puolivälierät  | Puolivälierät  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 23. syyskuuta | Puola  | 3–0 |  Saksa | 25–19 | 25–21 | 25–18 |  |  |
| 23. syyskuuta | Venäjä  | 1–3 |  Slovenia | 23–25 | 22–25 | 25–21 | 21–25 |  |
| 24. syyskuuta | Serbia  | 3–2 |  Ukraina | 21–25 | 25–23 | 25–22 | 19–25 | 15–9 |
| 24. syyskuuta | Ranska  | 3–0 |  Italia | 25–16 | 27–25 | 25–14 |  |  |
| Välierät  | Välierät  | Välierät  | Välierät  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 26. syyskuuta | Puola  | 1–3 |  Slovenia | 23–25 | 26–24 | 22–25 | 23–25 |  |
| 27. syyskuuta | Serbia  | 3–2 |  Ranska | 23–25 | 25–23 | 25–21 | 17–25 | 15–7 |
| Pronssiottelu  | Pronssiottelu  | Pronssiottelu  | Pronssiottelu  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 28. syyskuuta | Ranska  | 0–3 |  Puola | 24–26 | 22–25 | 21–25 |  |  |
| Loppuottelu  | Loppuottelu  | Loppuottelu  | Loppuottelu  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 29. syyskuuta | Serbia  | 3–1 |  Slovenia | 19–25 | 25–16 | 25–18 | 25–20 |  |
Lopulliset sijoitukset

| Sija | Joukkue |
| --- | --- |
1.:  Serbia
2.:  Slovenia
3.:  Puola
4.:  Ranska
5.:  Venäjä
6.:  Italia
7.:  Ukraina
8.:  Saksa
9.:  Belgia
10.:  Alankomaat
11.:  Bulgaria
12.:  Turkki
13.:  Tšekki
14.:  Suomi
15.:  Espanja
16.:  Kreikka
17.:  Pohjois-Makedonia
18.:  Montenegro
19.:  Slovakia
20.:  Portugali
21.:  Romania
22.:  Valko-Venäjä
23.:  Itävalta
24.:  Viro
Solveigin laulu (romaani)

| Solveigin laulu |
| --- | --- |
Kirjailija:  Lassi Sinkkonen
Kieli:  suomi
Kustantaja:  WSOY
Julkaistu:  1970
Löydä lisää kirjojaKirjallisuuden teemasivulta
Solveigin laulu on  Lassi Sinkkosen romaani vuodelta 1970. Se kuuluu Sinkkosen tunnetuimpiin teoksiin ja suomalaisen kirjallisuuden klassikoihin jälkirealismin edustajana. Teos on käännetty unkariksi nimellä Solveig dala ja saksaksi nimellä Solveigs Lied. Kirjan pohjalta on tehty televisiosarja Solveigin laulu ja näytelmä. Itsenäinen tarinan jatko on teos Solveig ja Jussi (1973).
Solveigin laulu on proletaarisen perhe-elämän kuvaus, jossa kertojana on nuori tyttö, Solveig Numminen, jonka elämäntarinan kautta muodostuu kuva kolmesta työläissukupolvesta. Se kertoo vahvojen naisten kovasta osasta helsinkiläisessä työläismiljöössä, 1930-luvulta sotavuosien läpi 1950-luvulle.
Palkinnot ja tunnustukset

Kalevi Jäntin palkinto, 1971 Solveigin laulusta ja Sumuruiskusta.
Kiitos kirjasta -mitali 1971.
Aiheesta muualla

Solveigin laulu Elävässä arkistossa
Simple Life

Ensimmäisen tuotantokauden DVD-kansikuva.
Simple Life on yhdysvaltalainen tositelevisiosarja, jonka ensi-ilta Yhdysvalloissa oli 2. joulukuuta 2003 FOX-kanavalla. Sarjassa seurataan kahden seurapiirineidon Paris Hiltonin ja Nicole Richien elämää ilman rikkauksia. Suomessa sarjaa on esittänyt Subtv.
Sarjasta on esitetty Suomessa kolme tuotantokautta. Neljäs tuotantokausi alkoi Yhdysvalloissa E! Entertainment -kanavalla 4. kesäkuuta 2006. Sarjassa naisilla ei ole rahaa eikä luottokortteja, joten he joutuvat yleensä tekemään töitä rahan eteen.
Tuotantokaudet

1. Simple Life – Leidit landella (2003) – Tytöt joutuvat maalle kuukaudeksi.
2. Simple Life – Tien päällä (2005) – Tytöt matkaavat pinkillä autolla Miamista Los Angelesiin.
3. Simple Life: Interns – Tytöt duunissa (2005) – Tytöt työskentelevät eri duuneissa, muun muassa lentoyhtiössä, vanhainkodissa, plastiikkakirurgina ja eläintarhassa.
4. Simple Life – 'Till Death Do Us Part (2006) – Tytöt joutuvat äidin paikalle kahteen eri perheeseen ja perheet päättävät, kumpi oli parempi "vaimo". Paris ja Nicole olivat riidoissa tämän tuotantokauden aikana.
5. Simple Life – Goes to Camp (2008)
Aiheesta muualla

Virallinen sivusto (englanniksi)
Loinen (yhteiskunta)

Loinen eli koturi, joutolainen, läksiäin tai kesti tarkoitti maatalousyhteiskunnassa erään sen alimmilla tasoilla olleen ihmisryhmän edustajaa, joka ei omistanut asuntoaan vaan eli työnantajansa tiloissa. Suomessa nimitystä käytettiin etenkin Savossa.
Etymologia

Termi esiintyy alkujaan muinaiskreikassa muodossa πaράσῑτος, parásītos, jossa  pará tarkoittaa ’kanssa’ ja sitos tarkoittaa viljaa, leipää tai ruokaa. Sana siis tarkoitti jonkun kanssa syömistä. Latinassa termi esiintyi muodossa parasitus. Vuonna 1500 se ilmeni eurooppalaisissa kielissä ensimmäisen kerran ranskan kielessä, ja tällöin se tarkoitti jonkun rikkaan pöydässä aterioitsijaa ja henkilöä, joka osaa kutsuttaa itsensä aterioimaan muiden luona.
Biologisessa merkityksessä termi esiintyi ensimmäisen kerran vuonna 1721[lähde? ]. Biologiassa sana tarkoittaa eläin- tai kasvikuntaan kuuluvaa organismia, joka elää toisten kustannuksella.
Sääty-yhteiskunta

Sääty-yhteiskunnan säätyihin kuuluivat lähinnä säätyläiset eli kolme perinteistä säätyä (aatelisto, papisto, porvaristo) sekä Suomessa manttaaliin pantua maata omistavat talonpojat. Maaseudulla tilaton väestö jäi säätyjärjestelmän ja siten yhteiskunnallisen päätöksenteon ulkopuolelle. Tilattomaan väestöön kuuluivat muuan muassa vuokratilalliset eli torpparit ja mäkitupalaiset sekä maaseudun palkkatyöläisinä toimivat itselliset, muonamiehet ja loiset. Torpparit viljelivät päätilalta vuokraamaansa maata, mäkitupalaisten vuokratonttiin kuului ainoastaan tupa ja ehkä pieni maatilkku. Muonamiehet saivat taloista ruoan ja jonkinlaisen yöpaikan työtä vastaan. Loiset olivat yleensä tilapäistyövoimaa, maaseudun työvoimareserviä, jotka tekivät töitä lyhytaikaisesti mahdollisesti useammallekin taholle ja asuivat talojen tai torppien nurkissa. Palkolliset (joita saattoi olla torppareillakin) olivat piikoja ja renkejä, jotka sopivat pestin vuodeksi kerrallaan.
Maattomien ryhmiä

Maaseudun ﻿asujaimistossa täysin epäitsenäisen ryhmän muodostivat rengit ja piiat, jotka yleensä asuivat maalaistalon tiloissa ja saivat vuosipalkkaa sekä ylläpidon. Heidän asemaansa sääteli aina 1800-luvun puoliväliin saakka lainsäädäntö laillisesta suojelusta. Sen mukaan kukaan ei saanut olla vailla omaa viljeltävää maata, käsityöammattia tai vastaavaa. Muussa tapauksessa hänen oli pestauduttava jonkun toisen palvelukseen. Savon seudulla täysin epäitsenäistä, muiden asunnoissa asuvaa ja ilman pestuusuhdetta töitä tekevää ihmisryhmää kutsuttiin loisiksi.
Loiset olivat tietenkin pääsääntöisesti yksineläjiä, jotka avioiduttuaan muuttuivat statukseltaan muonamiehiksi (asui muualla mutta oli talon ruuissa) tai mäkitupalaisiksi (jos saivat oman mökin). Joskus koko perhe saattoi olla loisen asemassa, tällöin he asuivat isäntätalon tuvan nurkassa, saunassa, leivinpakarissa tai vastaavassa tilapäismajapaikassa. He tekivät taloon töitä sopivassa määrin elantonsa ja asumisensa edestä. Katovuosina he yrittivät pysyä hengissä kerjäämällä.
Järjestelmän muutos

Suomessa puhalsivat muutoksen tuulet 1800-luvun puolivälissä. Yksi suuri muutos koski laillisesta suojelusta luopumista. Tämä mahdollisti aikaisempaa helpommin ihmisten poistumisen maataloudesta, mikä olikin lainsäätäjien tarkoitus. Esimerkiksi Savon loiset reagoivat hyvin herkästi mahdollisuuksiin lähteä maansisäiseen siirtolaisuuteen, ja 1800-luvun loppupuolella suuri joukko näitä lähti kohti lähinnä etelään syntyneitä uusia teollisuuspaikkakuntia ja niiden tarjoamaa parempaa ja ihmisarvoisempaa elämää.
Aiheesta muualla

Kalevi Anttila Torpparilaitos Suomessa (Arkistoitu – Internet Archive)
Maaseutuväen historian sanastoa (Arkistoitu – Internet Archive)
Pekka Haatanen: Suomen maalaisköyhälistö tutkimusten ja kaunokirjallisuuden valossa. Porvoo-Helsinki: WSOY, 1968.
Juttusilla Tuusniemen Pajumäessä 5 loisperheen hallitsemassa talossa. Loisen elämä vaimoineen ja lapsineen on kuin tilapäinen kahden muuton välillä sattunut pysähdys, Helsingin Sanomat, 06.02.1938, nro 35, s. 12, Kansalliskirjaston digitaaliset aineistot
Sijaisperhe

Sijaisperheeksi kutsutaan perhehoitoa tarjoavaa perhettä, johon on lastensuojelullisista syistä sijoitettu perheeseen juridisesti kuulumaton lapsi. Sijaisperhe toimii hoitoa ja huolenpitoa tarvitsevan lapsen kasvu- ja elinympäristönä lapsen biologisen perheen sijaan.
Sijaishuoltoon päädytään, jos biologiset vanhemmat eivät kykene huolehtimaan lapsestaan riittävällä tasolla. Myös biologiset vanhemmat voivat toivoa lapsen sijoitusta halunaan tarjota lapselle mahdollisuus nykyistä parempaan kasvuympäristöön. Lapselle tarjotaan mahdollisuus tavata biologisia vanhempiaan sijaisperheessä asuessa.
Sijaisperheen vanhempia koulutetaan järjestämällä heille muun muassa koulutuspäiviä. He myös käyvät asiakaspalavereissa lasten biologisten vanhempien ja lapsen oman sosiaalityöntekijän kanssa. Myös viime käden vastuu ja päätösvalta lapsen hoitoon ja huolenpitoon liittyvissä asioista on lapsen sosiaalityöntekijällä.
Lapsi voidaan sijoittaa sijaisperheeseen 18- tai 21-vuotiaaksi asti. Tämän jälkeen hän on muiden täysi-ikäisten tavoin vapaa muuttamaan itsenäiseen asumiseen.
Skynyrd’s Innyrds

| Skynyrd's Innyrds Lynyrd Skynyrd |
| --- | --- | --- |

Kokoelmalevyn tiedot
 Äänitetty : 1973 - 1977
 Julkaistu: 1989
 Tuottaja(t): Andy McKaie
 Tyylilaji: southern rock
 Kesto: 62.37
 Levy-yhtiö: Sounds of the South   MCA Records
Lynyrd Skynyrdin muut julkaisut
| Legend 1987 | Skynyrd's Innyrds 1989 | Lynyrd Skynyrd 1991 1991 |
Skynyrd's Innyrds on yhdysvaltalaisen southern rock -yhtye Lynyrd Skynyrdin vuonna 1989 julkaistu kokoelmalevy, joka sisältää yhtyeen tunnetuimpia hittejä ja pari aiemmin julkaisematontakin kappaletta.
Kappaleet

Sweet Home Alabama - (Ed King, Gary Rossington, Ronnie Van Zant)
Swamp Music - (Ed King, Ronnie Van Zant)
I Ain't The One - (Gary Rossington, Ronnie Van Zant)
Gimme Three Steps - (Allen Collins, Ronnie Van Zant)
Double Trouble (aiemmin julkaisematon versio)
Free Bird - (Allen Collins, Ronnie Van Zant) (aiemmin julkaisematon versio)
Truck Drivin' Man (Bonusraita)
Saturday Night Special
Workin' For MCA - (Ed King, Ronnie Van Zant)
What's Your Name - (Gary Rossington, Ronnie Van Zant)
That Smell - (Allen Collins, Ronnie Van Zant)
Don't Ask Me No Questions - (Gary Rossington, Ronnie Vant Zant)
Call Me The Breeze - (J.J. Cale)
Simo Rahunen

Simo Rahunen (s. 22. elokuuta 1990) on suomalainen uransa lopettanut pesäpalloilija. Hänen viimeiseksi seurakseen jäi Pattijoen Urheilijat. Hän on edustanut myös Joensuun Mailaa.  Hän siirtyi Joensuuhun syyskuussa 2018 pelattuaan sitä ennen koko uransa ajan Kiteen Pallo -90:ssä. Rahunen lyö vasemmalta ja heittää oikealta.
Rahunen on valittu junioreiden Itä-Länsi -otteluun neljästi.